**PIELIKUMS**

VĒRTĒŠANAS KRITĒRIJI

|  |
| --- |
| NORĀDĪJUMI Šajā dokumentā ir metodiskie norādījumi par vērtēšanas kritērijiem, iegādājoties datorus un datorekrānus ar zemu ietekmi uz apkārtējo vidi.Dokumentā ir norādītas divas vērtēšanas iespējas. Pasūtītāji var izvēlēties piemērotāko no iespējām atbilstoši savām vajadzībām.1. Saimnieciski visizdevīgākais piedāvājums, pamatojoties uz svēruma koeficientiem tehniskā piedāvājuma vērtēšanai un relatīvajām izmaksām finanšu piedāvājumā.
2. Saimnieciski visizdevīgākais piedāvājums, pamatojoties uz kritērijiem par izmaksām visā aprites ciklā.

Norādījumi ir ar zaļu iekrāsotajos ierāmējumos “Piezīmes par norādījumiem”.  |
| Ieteicams ņemt vērā Direktīvu 2014/24/ES par publisko iepirkumu. |

# 1. IESPĒJA - saimnieciski visizdevīgākais piedāvājums, pamatojoties uz svēruma koeficientiem tehniskā piedāvājuma vērtēšanai un relatīvajām izmaksām finanšu piedāvājumā.

Pasūtītājs veic konkursa piedāvājumu galīgo sarindošanu pēc galīgās atzīmes (L) dilstošā secībā.

L = Τ \* <procentos izteikts svēršanas koeficients> + C \* < procentos izteikts svēršanas koeficients >

kur:

Τ = tehniskā piedāvājuma vērtēšanas atzīme un

C = finanšu piedāvājuma relatīvās izmaksas (SALĪDZINĀMĀS IZMAKSAS)

| **Vērtēšanas kritēriji** | **Svēršanas koeficients (%)** |  |  |
| --- | --- | --- | --- |
| **A KRITĒRIJU GRUPA: Piedāvāto izstrādājumu atbilstība tehniskajām specifikācijām**  |  | 1. **piemērs**
 | 1. **piemērs**
 |
| Datori un ekrāni |   |   |   |
| Visiem uzstrādājumiem jāatbilst jaunākajiem ENERGY STAR energoefektivitātes standartiem, kas pieejami vietnē [www.eu-energystar.org](http://www.eu-energystar.org) | 35 | 30 | 15 |
| Personālo datoru konstrukcijai jānodrošina šādas prasības:• Atmiņai jābūt viegli pieejamai, lai to varētu nomainīt vai aktualizēt.• Cietajam diskam (vai daļām, kas izpilda cietā diska funkcijas) un attiecīgā gadījumā DVD diskdzinim un/vai Blue Ray diskdzinim jābūt nomaināmam  | 20 | 20 | 10 |
| Skaņas jaudas līmenim jābūt izmērāmam saskaņā ar ISO 7779 un deklarētam atbilstoši ISO 9296 vai citam salīdzināmam standartam [2]. | 15 | 15 | - |
| utt. |   |   |   |
| **B KRITĒRIJU GRUPA: Piedāvāto pakalpojumu atbilstība specifikācijām**  |  |  |  |
| Apkalpošana un ekspluatācijas tehniskā nodrošināšana | 10 | 10 | 10 |
| Garantijas laiks | 20 | 10 | 15 |
| **KOPĀ** | **100** | **85** | **50** |
| **Izstrādājumu kopējās izmaksas** |  | **50,000** | **35,000** |

**Salīdzinošās izmaksas** = Finanšu piedāvājums, ko piedāvā piegādātājs ar zemāko cenu/izskatītais finanšu piedāvājums

1. piemērs = 35000/50000=0,7
2. piemērs=35000/35000=1

L = Τ \* < procentos izteikts svēršanas koeficients – (nosaka pasūtītājs) > + C \* < procentos izteikts svēršanas koeficients - (nosaka pasūtītājs) >

L1=0,85\*65%+0,7\*35%=55,25+24,5=79,75% (uzvarētājs, neskatoties uz dārgāku piedāvājumu)

L2=0,5\*65%+1\*35%=32,5+35=67,5%

|  |
| --- |
| **1. PIEZĪME**Pasūtītājam jāpielāgo tabulā dotie kritēriji jomai, ko aptver līgums, un līguma īpašajām prasībām un jāizvēlas svēruma koeficienti atkarībā no katra kritērija svarīguma līguma veiksmīgai izpildei. Jo īpašikā pirmo kritēriju katram no vērtētajiem produktiem (vai produktu grupai) var noteikt vispārējo atbilstību prasībām un specifikācijām jomā, uz kuru attiecas līgums. Šis kritērijs, ko izmanto, lai vērtētu produkta vispārējo atbilstību konkursa dokumentācijas prasībām un specifikācijām, var attiekties uz * produkta kvalitāti, ko apliecina produkta ražošanas procesā piemērotā kvalitātes vadības sistēma;
* produkta piegādes grafiku;
* produkta efektivitāti, kas norādīta piedāvājumā un var tikt apliecināta, prezentējot produkta paraugu vai demonstrējot tā darbību (ja šāda prasība ir iekļauta konkursa dokumentācijā);
* produktam pievienoto dokumentāciju (lietotāja vai ekspluatācijas rokasgrāmatām);
* produkta estētiskajām īpašībām un cita veida raksturlielumiem vai īpašībām.

Nosakot pārējos vērtēšanas kritērijus katram produktam, pasūtītājs var izvēlēties tās konkrētās pazīmes vai specifikācijas (vai pazīmju, vai arī specifikāciju grupas), ko tas atzīst par visbūtiskākajām (piemēram, pasūtītājs par vērtēšanas kritēriju var izvēlēties darbības ātrumu, salīdzinot ar specifikācijās noteiktajām prasībām, citiem prasītajiem estētiskajiem raksturojumiem atvēlot vietu tikai produktu vispārējā vērtējumā, ko aptver pirmais kritērijs. Protams, otrā kritēriju grupa ir vajadzīga tikai tad, ja līgumā ir iekļauti konkrēti pakalpojumi, kuru apjoms vai nozīmīgums, vai loma ir tāda, kas prasa atsevišķu izvērtēšanu).  |

|  |
| --- |
| **2. PIEZĪME**Procentos izteiktos svēruma koeficientus, ko izmanto galīgās atzīmes aprēķinam piedāvājumu sarindošanai, nosaka pasūtītājs. Pamatoti būtu izmantot šādus svēruma koeficientus: 60 % - 80 % atzīmei par tehnisko vērtējumu un 40 %-20 % – atzīmei par finanšu vērtējumu.  |

|  |
| --- |
| **3. PIEZĪME - ALTERNATĪVI FORMULĒJUMI** Ja par līguma piešķiršanas kritēriju izvēlas tikai zemāko cenu, tad rindkopas “Pēc finanšu vērtējuma pabeigšanas pasūtītājs veic konkursa piedāvājumu galīgo sarindošanu pēc gala atzīmes (L) dilstošā secībā” saturu izsaka šādā redakcijā: “Pēc finanšu vērtējuma pabeigšanas pasūtītājs veic konkursa piedāvājumu galīgo sarindošanu pēc piedāvātās cenas dilstošā secībā.” |

# 2. IESPĒJA - saimnieciski visizdevīgākais piedāvājums, pamatojoties uz kritērijiem par izmaksām visā aprites ciklā

Pasūtītājs pieņem saimnieciski visizdevīgāko piedāvājumu, pamatojoties uz kritērijiem par izmaksām visā aprites ciklā (LCC) ar turpmākajiem nosacījumiem.

| **Nosacījumi, kas attiecas uz aprēķinu veikšanu** |
| --- |
| Aprēķinā iekļauto gadu skaits (lietošanas gadi) | Nosaka pasūtītājs  | 5 gadi |
| Iepērkamo datoru un ekrānu skaits | Nosaka pasūtītājs | Skaits |
| Izmaksas par kapitālu, izteiktas procentos | Nosaka pasūtītājs | % |
| **Ekspluatācijas un tehniskās apkopes izmaksas** |
| Aprēķinātais tipiskais enerģijas patēriņš (ETEC) | Nosaka pasūtītājs | Vienādojums |
| Aplēstās ekspluatācijas izmaksas  | Nosaka pasūtītājs | €/kWh |
| Noteikt, vai piedāvājumā ir iekļaujama informācija attiecībā uz vienošanos par pakalpojumu sniegšanu. | Nosaka pasūtītājs |  |

Piegādātājs iesniedz **turpmāk minēto** informāciju. Šī informācija ir turpmākais pamats piedāvājuma izvērtēšanai.

| **Iegādes izmaksas** |
| --- |
| Pirkšanas cena, iekļaujot piegādes izmaksas par produktu, € | Nosaka piegādātājs | € |
| **Ekspluatācijas un tehniskās apkopes izmaksas** |
| Aprēķinātais tipiskais enerģijas patēriņš (ETEC) | Nosaka piegādātājs saskaņā ar ES Energy Star datu bāzi<http://www.eu-energystar.org/database/> | kilovatstundas gadā |
| Apkalpošanas izmaksas gadā saskaņā ar ražotāja ieteikumiem vai gada izmaksas par apkopi un remontdarbiem saskaņā ar vienošanos | Nosaka piegādātājs | € vai € gadā |
| **Citas izmaksas** |
| Programmnodrošinājuma izmaksas | Nosaka piegādātājs | € |
| Garantija par atpirkšanu, € (atlikusī vērtība) | Nosaka piegādātājs | € |

Veicot vērtēšanu, pasūtītājs aprēķina datoru un ekrānu iegādes un aprites cikla izmaksas (LCC) pēc šādas formulas:

|  |
| --- |
| **LCC= Nc + Y\*[Ec\*(ETECPr.1\*NoPr.1 + ETECPr.2\*NoPr.2 +ETECPr..\*NoPr) + ASC + OC],**  |
| kur |
| LCC ­- ekspluatācijas izmaksas pilnā datoru un ekrānu aprites ciklā (€) |
| Nc ­- visu datoru un ekrānu pirkšanas cenas  |
| NoPr ­ - produktu skaits …ETEC ­ aprēķinātais tipiskais energopatēriņš uz vienu produktu… (kilovatstundas gadā)Ec – iepriekš noteiktā elektrības cena (€/KWh)Y – gadi par kuriem veikts aprēķins |
| ASC – datoru un ekrānu apkalpes izdevumi gadā (€)OC – pārējās gada izmaksas kopā (€) |

Par visizdevīgāko uzskata piedāvājumu ar viszemāko LCC.

Gadījumos, kad divu piedāvājumu LCC ir vienādas, šos piedāvājumus kārto dilstošā secībā pēc to pirkšanas cenām (Nc).

**[1] ES videi draudzīga publiskā iepirkuma** **kritēriji IT biroja aprīkojumam (publicēti 2012. gadā)**

<http://ec.europa.eu/environment/gpp/eu_gpp_criteria_en.htm>

[**2] Valsts publiskā iepirkuma iestādes ilgtspējības kritēriji datoriem un ekrāniem**

**h**ttp://www.upphandlingsmyndigheten.se/en/sustainable-public-procurement/sustainable-procurement-c**riteria/**

**[3] Kipras Valsts kases izdotie Norādījumi par labu praksi iepirkumu jomā**

<http://www.publicprocurementguides.treasury.gov.cy/OHS-EN/HTML/index.html?annexes_chapter_3.htm>

Atruna. Šī standartforma ir izveidota GreenS projektā, ko finansē Eiropas Komisija ar pamatprogrammas “Apvārsnis 2002” starpniecību, un tā domāta publiskā iepirkuma subjektu konsultēšanai par konkrētu vērtēšanas kritēriju izmantošanu videi draudzīgiem iepirkumiem. Šīs dokumenta standartformas lietošana notiek uz jūsu pašu riska, un tās kontekstu nevajadzētu lietot bez iepriekšējas juridiskas vai cita veida profesionālas konsultācijas.